Logatec, 18.11.2020

Spoštovani starši učencev 6.a in 6.b razreda!

Glede na trenutno zdravstveno stanje v naši državi se sprašujete, ali bodo vaši otroci imeli zimsko šolo v naravi. Na to vam žal ne morem odgovoriti, lahko pa zapišem, da pripravljamo vse potrebno za izvedbo zimske šole v naravi (ŠVN).

Ker trenutno ne moremo izvesti roditeljskega sestanka (RS) v šoli, vam nekaj osnovnih informacij sporočam preko e-pošte.

Tako kot smo vas obvestili že na prvem RS, načrtujemo izvedbo ŠVN v času od 4.1.2021 do 8.1.2021 v Centru šolskih in obšolskih dejavnosti v Cerknem (CŠOD).

Med bivanjem v CŠOD bomo izvedli 5 ur športa, en naravoslovni dan (obnovljivi viri energije), en kulturni dan (fraze) in dva športna dneva (smučanje in fis pravila). ŠVN naj bi se udeležilo 56 učenk in učencev naše šole. Spremljalo jih bo 5 učiteljev iz OŠ Tabor. V CŠOD se nam bo pridružil še njihovo osebje, tako da bo za varnost in strokovno delo dobro poskrbljeno.

Urnik bo v torek, sredo in četrtek tak, kot je zapisan spodaj.

7:00       VSTAJANJE IN POSPRAVLJANJE POSTELJ IN SOBE – IZGLED SOB SE

 OCENJUJE V ČASU, KO MI SMUČAMO

7:30       ZAJTRK

8:20       ODHOD NA SMUČANJE

9:00       SMUČANJE NA SMUČIŠČU CERKNO

11:00     MALICA NA SMUČIŠČU

11:30     SMUČANJE NA SMUČIŠČU CERKNO

13:30     PRIHOD S SMUČANJA

14:00     KOSILO V CŠOD CERKNO

15:00     POPOLDANSKI PROGRAM

16:30     ODMOR

17:00     POPOLDANSKI PROGRAM

18:30     VEČERJA

19:30     VEČERNA ANIMACIJA

21:00     NOČNI POČITEK

V ponedeljek in petek pa bo dan potekal nekoliko drugače.

**Ponedeljek, 4.1.2021:**

* **Odhod izpred šole bo ob 7.15.** Učenci, vaši otroci naj bodo oblečeni v smučarsko opremo, saj gremo takoj, ko oddamo v domu prtljago, naprej na smučišče. Smučali bomo na smučišču Črni vrh nad Cerknim. Smučarske čevlje naj imajo učenci v posebni torbi . Obuti pa naj bodo v pohodne čevlje – glej seznam.
* V hangarju na spodnji postaji šest sedežnice se preobujemo in se odpeljemo na vrh.
* V tem hangarju bomo tudi shranjevali smuči in palice, pancarje pa bomo vsak dan nosili v CŠOD.
* Na smučišču preverimo opremo in se razdelimo v skupine glede na znanje smučanja. Ko se razdelimo, začnemo z učenjem smučanja.
* Ob 13.00 zaključimo s smučanjem in nadaljujemo z delom po urniku.

**Petek, 8.1.2021:**

* takoj zjutraj pospravimo sobe, pripravimo prtljago in se po zajtrku odpravimo na smučišče.
* ob 13.30 imamo kosilo in ob 14.15 načrtujemo odhod domov*. Če bi hoteli starši učencev iz Hotedršice, da avtobus ustavi tudi v Hotedršici, morajo to željo v pisni ali elektronski obliki sporočiti razredničarkama ali vodji ŠVN Borutu Feferju.*

Kaj vse morajo učenci vzeti s seboj, imate v priloženem seznamu. Ali boste oblačila označili, se odločite sami. Smuči, palice in pancarje pa zelo priporočamo, da jih označite. Kako jih označite, bom pokazal učencem pri urah športa.

Ravno tako si lahko v priloženem power pointu ogledate nekaj diapozitivov iz preteklih let.

**Izpostavil bi še nekaj pomembnih informacij:**

* Potek ŠVN bo dnevno kratko predstavljen tudi na naši spletni strani. Tam in preko e-asistenta vas bomo obveščali tudi o vseh morebitnih spremembah.
* Telefonirate nam lahko samo, ko smo na večerji, od 18. – 19. ure. Mobitelov, tablic, kamer za na čelade, skratka nobenih avdio – video naprav učenci ne smejo imeti s seboj. Za vse vrednejše predmete namreč ne odgovarjamo.

**Obvezno morate javiti razrednikom:**

* Zdravstvene posebnosti vašega otroka:

 razne bolezni, alergije, epilepsijo, diabetes, astmo, razna srčna obolenja, diete, vsakodnevno jemanje zdravil…. Samo s temi informacijamita bomo lahko ustrezno ukrepali, če bi bilo to potrebno. Prosimo za natančna navodila jemanja zdravil, ker učenci zaradi spremenjene rutine pogosto pozabijo na terapijo.

* S seboj naj vzamejo največ 10 € žepnine**.**
* Učenci, ki se ŠVN mogoče ne bodo udeležili, hodijo v šolo, kjer bodo izvedli podoben program, kot ga bodo ostali učenci v Cerknem.
* **V primeru odsotnosti, v tednu med 4. 1. in 8. 1. (ŠVN ali pri pouku v šoli), velja samo zdravniško opravičilo.**
* Obračun malic in kosil – šolsko malico v ponedeljek vzamemo s seboj. **Za ostale dni so učenci avtomatsko odjavljeni tako od malice kot od kosila, razen seveda učenci, ki bodo program izvajali v šoli.**
* Če učenec zboli in se ne udeleži ŠVN, se vplačan denar vrne, v kolikor pa zboli v ŠVN se izračuna delež preveč vplačanega denarja in se denar vrne.
* Starši ali skrbniki pridete po učenca, če v ŠVN slučajno zboli. **Učenca morate priti iskati tudi v primeru, če namensko in stalno krši hišni red v domu ali ne upošteva dogovorjenih pravil obnašanja v ŠVN.**
* Cena ŠVN bo največ **140 €.** Pri tem je že upoštevano sofinanciranje ministrstva v višini 69 €.
* Plačilo boste izvedli v treh obrokih (december 40 €, januar 50 € in marec poračun).
* **Za vse, ki imate pri plačilu ŠVN finančne težave, je možno, da najkasneje do 4.12.2020 zaprosite za pomoč – subvencijo.** Obrazec dobite na spletni strani šole pod zavihkom svetovalna služba (na levi strani modri kvadrat – najnovejši prispevki). Oddate ga v zaprti kuverti v tajništvo šole, priporočeno po redni pošti ali v elektronski obliki na naslov natasap@os-tabor.si, **vedno s pripisom: za subvencijo za ŠVN. Obrazec bo na voljo od 21.11.2020.**
* Priporočamo pa, da imajo učenci, predvsem tisti, ki si bodo čelado sposodili, s seboj tudi svoje podkape – rore, saj je to dobro tako za toploto kot za higieno – glej seznam opreme.

Pošiljam vam še:

* Anketo o opremi in znanju smučanja – **prosim, da jo vrnete najkasneje do 26.11.2020 na moj e-naslov** **borutf@os-tabor.si** **!!!**
* Seznam opreme, ki jo bodo učenci potrebovali.
* Privolitev za prevoz otroka s strani CŠOD, če bi bilo to potrebno in vprašalnik za najem posteljnine – skupaj na enem obrazcu. Tudi ta obrazec vrnete na moj e-naslov.
* Nekaj diapozitivov z nekaterimi informacijami.
* Vlogo za subvencijo.

Vsa morebitna vprašanja mi posredujte na moj e-naslov borutf@os-tabor.si, najkasneje do 26.11.2020.

Na vprašanja bom odgovarjal po 26.11.2020.

S spoštovanjem, Vodja zimske šole v naravi

Borut Fefer